*Tämä artikkeli käsittelee nukkehahmoa. Etunimestä Ransu on oma artikkeli.*
**Ransu Karvakuono** on Yle TV2:n lastenohjelmassa *Pikku Kakkosessa* esiintynyt koirahahmoinen käsinukke. Rodultaan Ransun sanotaan olevan keskikokoinen videonoutaja. Hahmon äänenä oli alusta asti Pertti Nättilä.

Hahmon loi Eevaliisa Holma-Kinnunen vuonna 1977 Sysmän Onkiniemen kylän Musta & Valkea Ratsu -nukketeatterin tarpeisiin. Hän nimesi hahmon aluksi Franciscus Assisilaisen mukaan Fransiscukseksi. Ensiesiintyminen Yleisradion *Pikku Kakkosessa* oli 4. lokakuuta 1978. Lasten oli hankala ääntää hahmon nimeä, joten nimi muutettiin Ransuksi.

Ransu on kuulunut *Pikku Kakkosen* vakiohahmoihin vuodesta 1978. Tuolloin ohjelman juontajalle etsittiin paria, ja tekijät päättivät ihmisjuontajan sijasta hankkia nuken. Ohjelmassa on tällä hetkellä käytössä toinen Ransu-nukke ensimmäisen kuluttua käytön vaikutuksesta loppuun.*lähde?*

Paitsi *Pikku Kakkosen* juontajana, Ransu on esiintynyt myös osana Karvakuonot-kolmikkoa. Myös kaksi muuta karvakuonoa, Riku ja Eno-Elmeri ovat Eevaliisa Holma-Kinnusen luomuksia. Ransu on yksi *Pikku Kakkosen* tunnetuimpia hahmoja, ja hänestä on vuosikymmenien varrella muodostunut ohjelman symboli. Ransu on esiintynyt satunnaisesti myös *Pikku Kakkosen* ulkopuolella: hän on muun muassa vieraillut *Uutisvuodon* kilpailijana sekä haastatellut tasavallan presidenttejä Mauno Koivistoa ja Tarja Halosta. Ransu on uransa aikana haastatellut myös monia muita julkisuuden hahmoja, muun muassa eduskunnan puhemiehiä Kalevi Sorsaa ja Ilkka Suomista. Valtioneuvos Johannes Virolaisen hän tapasi Vironperässä. Lukuisia taiteilijoita, kirjailijoita ja muita julkisuuden henkilöitä on lähes kolmenkymmenen vuoden aikana kuulunut Ransun tuttavapiiriin.*lähde?*

Ransun sukulaisiksi mainitaan Tosca-äiti, Berhand-setä, Mauri Mosso, Risto Lupus, Aaro ja nuorin veli Pahnanpohjimmainen.*lähde?*

Ransulle on omistettu leikkipuisto Pirkkalassa nukettajansa Pertti Nättilän asuinkunnan mukaan. Vuonna 1998 avatussa Ransupuistossa on akateemikko Kain Tapperin muotoilema pronssiin valettu Ransun näköispatsas. Patsaan toinen versio sijaitsee TV2:n toimipisteen aulassa Tampereen Ristimäessä.

Yleisradio uutisoi syyskuussa 2010, että Ransu alkaa isännöidä lasten kulttuuri- ja toimintakeskusta Ransulaa Pirkkalassa. Ransulaa suunnitellaan Pyhäjärven rannassa sijaitsevaan Juhlatalo Rantaniittyyn, ja keskuksen arvioitiin avattavan vuonna 2012.

Eräs merkittävimmistä tapauksista Ransun elämässä sattui ohjelmantekomatkalla Berliinissä 1989, kun Berliinin muuri murtui yllättäen kesken matkaa. Tapaus saatiin taltioiduksi osittain videolle ja valokuviin. Ransu kommentoi murtumista myöhemmin *Pikku Kakkosessa*.*lähde?*

Ransu esiintyy myös pelastustoimintaan liittyvistä videoista ja muusta materiaalista koostuvassa *Ransun pelastuskoulussa*.

Ransu sai Suomen itsenäisyyden 100. juhlavuotena 2017 kutsun Itsenäisyyspäivän vastaanottoon, eli Linnan juhliin. Se on ensimmäinen koskaan sinne kutsun saanut fiktiivinen hahmo.

Ransu saa 1. maaliskuuta 2023 Tampereelta nimikkokadun kun Tohlopinranta muutetaan Ransunraitiksi. Ylen ja Mediapoliksen osoite on sitä eteenpäin Ransunraitti 1.

Sarjat
------

* Karvakuonot vesillä
* Karvakuonot automatkalla
* Ransu ja Pekka matkoilla
* Karvakuonot Kulta-Joonaan jäljillä
* Karvakuonot kärryillä
* Karvakuonot ja järvihirviö
* Karvakuonot Jouluakkuna
* Karvakuonot ja kaljaasin arvoitus
* Karvakuonot ja kartanon kummitus
* Karvakuonot ja Susikurun seikkailu

### Karvakuonot (1978-1979)

| Jakso | Nimi | Esitys Suomessa |
| --- | --- | --- |
| 1. |  | 5. syyskuuta.1978 |
| 2. |  | 19. syyskuuta.1978 |
| 3. |  | 3. lokakuuta.1978 |
| 4. |  | 17. lokakuuta.1978 |
| 5. |  | 31. lokakuuta.1978 |
| 6. |  | 14 marraskuuta.1978 |
| 7. |  | 28 marraskuuta.1978 |
| 8. |  | 12 joulukuuta.1978 |
| 9. |  | 26 joulukuuta.1978 |
| 10. |  | 9. tammikuuta.1979 |
| 11. |  | 12. huhtikuuta.1979 |
| 12. |  | 25. huhtikuuta.1979 |
| 13. |  | 23. toukokuuta.1979 |
| 14. |  | 15. kesäkuuta.1979 |

### Karvakuonot vesillä (1981)

| Jakso | Nimi | Esitys Suomessa |
| --- | --- | --- |
| 1. | Enon yllätys | 17. maaliskuuta.1981 |
| 2. | Pimeesalmen salaisuus | 24. maalisluuta.1981 |
| 3. | Ovet järvessä | 31. maaliskuuta.1981 |
| 4. | Nähtävyyksiä näkemässä | 7. huhtikuuta.1981 |
| 5. | Laivakoirat lossilla | 14. huhtikuuta.1981 |
| 6. | Leirinuotiolla | 21. huhtikuuta.1981 |

### Karvakuonot automatkalla (1982)

| Jakso | Nimi | Esitys Suomessa |
| --- | --- | --- |
| 1. | Eno näyttää idyllin | - |
| 2. | Riku kohtaa jättiläisen | - |
| 3. | Rauman kieltä oppimassa | - |
| 4. | Puhuuko luotsi ruotsii | - |
| 5. | Kala kasvattaa järkeä | - |
| 6. | Karvat nousevat pystyyn | - |

### Ransu ja Pekka matkoilla (1984)

| Jakso | Nimi | Esitys Suomessa |
| --- | --- | --- |
| 1. | Matkasuunnitelmia | 26. lokakuuta 1984 |
| 2. | Ilmojen halki | 2. marraskuuta 1984 |
| 3. | Ruotsissa asuu suomalaisia | 9. marraskuuta 1984 |
| 4. | Venehellä vetten päällä | 16. marraskuuta 1984 |
| 5. | Ahvenanmaalla | 23. marraskuuta 1984 |
| 6. | Junalla kotiin | 30. marraskuuta 1984 |

Elokuva:
--------

| Nimi | Vuosi |
| --- | --- |
| Karvakuonot: Prinsessa Ruusunen | 1983 |

### Karvakuonot Kulta-Joonaan jäljillä (1984)

| Jakso | Nimi | Esitys Suomessa |
| --- | --- | --- |
| 1. | Se on Lappi nyt | - |
| 2. | Joonas ja Eppu | - |
| 3. | Kultamailla | - |
| 4. | Lemmenjoella | - |
| 5. | Lapin taikaa | - |

### Karvakuonot kärryillä (1986)

| Jakso | Nimi | Esitys Suomessa |
| --- | --- | --- |
| 1. | Hevonen on väkeä | - |
| 2. | Kaikenkarvaisia arvoituksia | - |
| 3. | Kyllä hevosella pääsee | - |

### Karvakuonojen salapoliisitoimisto (1987)

| Jakso | Nimi | Esitys Suomessa |
| --- | --- | --- |
| 1. | Johtolanka | - |
| 2. | Sormenjäljet paljastavat | - |
| 3. | Mutterit löysällä | - |
| 4. | Väärä numero | - |
| 5. | Etsintäkuulutus | - |
| 6. | Tuulihattu | - |
| 7. | Kuusi sientä | - |
| 8. | Kadonnut kolikko | - |
| 9. | Salapoliisin vapaapäivä | - |
| 10. | Karannut lumiukko | - |

Suomen tuotanto:
----------------

| Suomenkieliset ääninäyttelijät: | Hahmot |
| --- | --- |
| Pertti Nättilä | Ransu-koiran |
| Pekka Salo | Eno-Elmeri, Pekka |
| Kalevi Honkanen | Riku |
| Seppo Mäki | Riku |
| Leena Lindberg | Hammaslääkäri |
| Veijo Pasanen | Sirkuspelle Hermanni |
| Matti Viironen | Kulta-Joonas, Riku, Olli |
| Arimo Lindström | Postinkantaja |

Muita julkaisuja
----------------

### Ransu VHS:llä

* Karvakuonot - Kulta-Joonaan jäljillä (1984)
* Karvakuonot ja Susikurun seikkailu (2003)
* Karvakuonot ja Kaljaasin arvoitus (1999-2000)
* Karvakuonot ja Kartanon kummitus (2001)

### Ransu CD:llä

* Karvakuonot: Luusoppaa (1993)
* Karvakuonot: Joulutuulella (1998)

### Ransu DVD:llä

* Karvakuonot DVD (1988-2003)
* Karvakuonot Jouluakkuna DVD (1997)

### Ransu kirjoissa

* *Ransu Karvakuono.* Pertti Nättilä ja Raimo J. Kinnunen (WSOY 2002)
* *Ransu paloasemalla.* Arttu Juselius, kuvat Petri Remsu (Pieni Karhu 2011)

Katso myös
----------

* Kokkelivekkulit

Lähteet
-------

1. 1 2  Rekinen, Jyri-Jussi: Suomen tunnetuin karvakuono Kaleva.  Arkistoitu 13.1.2007. Viitattu 4.10.2008.
2. ↑  Ransupuisto *pirkkala.fi*. Pirkkalan kunta.  Arkistoitu 27.4.2009. Viitattu 4.4.2010.
3. ↑  Ransu ei luovu hatustaan, eikä Pertti Nättilä Ransustaan *kirppis.yle.fi*.  13.12.2008. Yleisradio.  Arkistoitu 6.2.2010. Viitattu 4.4.2010.
4. ↑  Pikku Kakkosen Ransu saa oman talon Pirkkalaan. Helsingin Sanomat 27.9.2010. viitattu 27.9.2010.
5. ↑  Kajan, Veijo: Ransu-koiran pelastuskoulu avattu *tampere.fi*.  13.3.2013. Tampere:  Tampereen kaupunki. Viitattu 8.6.2013.
6. ↑  Yle: Ransukin juhlii Linnassa - "Lennu on niin villi, ettei sitä päästetty tänne" *iltalehti.fi*. Viitattu 8.12.2017.
7. ↑  Ransu Karvakuono saa oman nimikkokadun Tampereella *Yle Uutiset*.  3.2.2023. Viitattu 6.2.2023.

Aiheesta muualla
----------------

* Yle Elävä arkisto: Karvakuonot
* Ransu paloasemalla-kirjan esittely
* Ransun pelastuskoulu (Arkistoitu – Internet Archive)